ՀՔԾ պետ Սասուն Խաչատրյանի և ԱԱԾ պետ Արթուր Վանեցյանի անձնական զրույցի գաղտնալսումը տեղի էր ունեցել հուլիսի վերջին, երկրորդ նախագահի կալանավորման նախօրեին, փակ ռեժիմով տեղադրվեց համացանցում սեպտեմբերի 5-ին, հրապարակային դարձվեց միայն սեպտեմբերի 11-ին, Երևանի քաղաքապետի ընտրությունների քարոզարշավի երկրորդ օրը: Ապա սկսվեց ՀՀԿ կարկառուն դեմքերի՝ ՙՙԱշոտյան-Շարմազանով՚՚-ների, քոչարյանական իրավաբանների, գաղտնի և բացահայտ «PR-շիկների» գրոհը ՀՔԾ և ԱԱԾ դիրքերի, Փաշինյանի կառավարության ուղղությամբ: